ونزوئلادا اؤزونو موقتی پرزیدنت اعلان ائدن موخالیف اولوسال مجلیس باشقانی خوان گوایدو، حکومت ایله باربادوس‌دا آپاریلان دانیشیق‌لارا قاتیلمایاجاغینی آچیقلاییب.
موخالیف لیدر گوایدو، سوسیال مئدیا حسابین‌دان پایلاشدیغی مطبوعات آچیقلاماسی، نوروئژین آرا بولوجولوغوندا باربادوسدا آپاریلان آنجاق بیر مدت اؤنجه تاخیره سالینان گؤروشمه‌لرین موخالیفت اوچون سونا چاتدیغینی بیلدیریب.
گوایدونون آچیقلاماسیندا "نیکولا مادورونون دیکتاتور رژیمی، ساختا بهانه‌لرله دانیشیق‌لار ماساسینی ترک ائتدی. حکومتین یئنی‌دن موذاکیره‌یه دؤنمگی رد ائتدیگی 40 گونون آردین‌دان، باربادوسداکی دانیشیق‌لارین سونا چاتدیغینی تصدیق ائدیریک". ایفاده‌لری یئر آلدی.
مادورو حکومتی سیاسی بیر چیخیشین غیری-مومکون اولدوغونو ایره‌لی سورن گوایدو، هم اؤلکه ایچین‌دن، هم ده خاریجین‌دن حکومته قارشی باسقینین آرتیریلماسینی ایسته‌دی.
ونزوئلادا مادورو حکومتی ایله گوایدونون رهبرلیگین‌دکی موخالیفت، اؤلکه‌ده اوزون زامان‌دیر حاکم اولان سیاسی بحرانا بیر چیخیش آراماق اوچون کئچن ایلین می آییندا نوروئژین آرا بولوجولوغوندا باربادوسدا دانیشیق‌لارا باشلامیشدی.
آوقوست آیی‌نین اوّل‌لرینده، آمریکانین ونزوئلایا قارشی حیاتا کئچیردیگی و اؤلکه‌نین آمریکاداکی بوتون وارلیق‌لاری‌نین دوندورولماسینی ایچه‌رن تحریم گوایدونون دستکلمه‌سی‌نین سونرا، مادورو حکومتی باربادوسداکی گؤروشمه‌لره قاتیلمایاجاغینی آچیقلامیشدی.
آوقوست‌ون سون‌لاریندا ایسه حکومت ایله موخالیفت آراسیندا دانیشیق‌لارین باشلاماسی اوچون یئنی تماس قورولسا دا مئدیادا، مادورونون ونزوئلانین ادعا ائتدیگی گوایانا اراضی‌سینده یئرلشن اسقویبو بؤلگه‌سینه یؤنه‌لیک موقعیتینی دییشممه‌سی حالیندا، بو دفعه گوایدونون گؤروشمه‌لره قاتیلمایاجاغینی بیلدیرمیشدی.
